CELEX: 32014R0025
Language: sk
Date: 2014-01-13 00:00:00
Title: Vykonávacie nariadenie Komisie (EÚ) č. 25/2014 z  13. januára 2014 , ktorým sa mení nariadenie (ES) č. 1251/2008, pokiaľ ide o položku týkajúcu sa Kanady na zozname tretích krajín, území, zón alebo priestoru, z ktorých možno do Únie dovážať určité vodné živočíchy  Text s významom pre EHP

14.1.2014   
            
            
               SK
            
            
               Úradný vestník Európskej únie
            
            
               L 9/5
            
         
      VYKONÁVACIE NARIADENIE KOMISIE (EÚ) č. 25/2014
   z 13. januára 2014,
   ktorým sa mení nariadenie (ES) č. 1251/2008, pokiaľ ide o položku týkajúcu sa Kanady na zozname tretích krajín, území, zón alebo priestoru, z ktorých možno do Únie dovážať určité vodné živočíchy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 22 a článok 61 ods. 3,
   keďže:
   
               (1)
            
            
               V smernici 2006/88/ES sa stanovujú požiadavky týkajúce sa zdravia zvierat, ktoré sa majú uplatňovať pri uvádzaní živočíchov akvakultúry a produktov akvakultúry na trh, pri ich dovoze a preprave v rámci Únie.
            
         
               (2)
            
            
               V prílohe III k nariadeniu Komisie (ES) č. 1251/2008 (2) sa stanovuje zoznam tretích krajín, území, zón alebo priestoru, z ktorých je povolené uvádzanie živočíchov akvakultúry.
            
         
               (3)
            
            
               Navyše vzory zdravotných certifikátov stanovené v častiach A a B prílohy IV k nariadeniu (ES) č. 1251/2008 obsahujú potvrdenia o zdravotnom stave zvierat týkajúce sa požiadaviek v prípade druhov vnímavých na určité choroby uvedené v časti II prílohy IV k smernici 2006/88/ES.
            
         
               (4)
            
            
               Určité provincie Kanady (Britská Kolumbia, Alberta, Saskatchewan, Manitoba, Nový Brunswick, Nové Škótsko, Ostrov princa Eduarda, Newfoundland a Labrador, Yukon, Severozápadné teritóriá a Nunavut) sú v súčasnosti uvedené v prílohe III k nariadeniu (ES) č. 1251/2008. Dovoz druhov rýb druhy vnímavých na vírusovú hemoragickú septikémiu, ako je stanovené v časti II prílohy IV k smernici 2006/88/ES, z uvedených provincií do Únie sa preto povoľuje.
            
         
               (5)
            
            
               Kanada požiadala, aby sa do zoznamu stanoveného v prílohe III k nariadeniu (ES) č. 1251/2008 doplnila provincia Quebec. Zo záverov auditu, ktorý vykonal Potravinový a veterinárny úrad v Kanade v júni 2012 v súvislosti so zdravím vodných živočíchov, vyplýva, že príslušný úrad uvedenej tretej krajiny môže zabezpečiť primerané záruky, pokiaľ ide o dohľad nad chorobami rýb a ich monitorovaním, a že je zavedený spoľahlivý systém certifikácie v súvislosti s vývozom rýb a produktov z nich do Únie. Príslušný úrad v Kanade okrem toho predložil Komisii podrobné informácie o programe dohľadu založenom na riziku v súvislosti s vírusovou hemoragickou septikémiou, ktorý bol realizovaný v rokoch 2007 až 2012 v prípade voľne žijúcich rýb s pôvodom v povodiach so zvýšeným rizikom v provincii Quebec. Z analýzy štruktúry a realizácie programu dohľadu možno vyvodiť záver, že je vysoko nepravdepodobné, aby vírus vírusovej hemoragickej septikémie cirkuloval v populáciách vnímavých voľne žijúcich rýb v Quebecu počas uvedených rokov. To poskytuje ďalšie záruky súvislosti so zdravotným štatútom druhov rýb vnímavých na vírusovú hemoragickú septikémiu alebo produktov z nich, ktoré môžu byť vyvážané do Únie z Quebecu.
            
         
               (6)
            
            
               Preto je vhodné povoliť dovoz druhov rýb vnímavých na vírusovú hemoragickú septikémiu, ako je stanovené v časti II prílohy IV k smernici 2006/88/ES, určených na chov, do sádok, rybárskych revírov a otvorených a zatvorených zariadení na okrasné účely z Quebecu do Únie.
            
         
               (7)
            
            
               Nariadenie (ES) č. 1251/2008 by sa preto malo zodpovedajúcim spôsobom zmeniť.
            
         
               (8)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1251/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. januára 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Nariadenie Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva a ktorým sa stanovuje zoznam druhov prenášačov (Ú. v. EÚ L 337, 16.12.2008, s. 41).
   
      PRÍLOHA
      V prílohe III k nariadeniu (ES) č. 1251/2008 sa záznam týkajúci sa Kanady v tabuľke nahrádza takto:
      
         
                     Krajina/územie
                  
                  
                     Druhy akvakultúry
                  
                  
                     Zóna/Priestor
                  
               
                     Kód ISO
                  
                  
                     Názov
                  
                  
                     Ryby
                  
                  
                     Mäkkýše
                  
                  
                     Kôrovce
                  
                  
                     Kód
                  
                  
                     Opis
                  
               
                     „CA
                  
                  
                     Kanada
                  
                  
                     X
                  
                  
                      
                  
                  
                      
                  
                  
                     CA 0 (C)
                  
                  
                     celé územie
                  
               
                     CA 1 (D)
                  
                  
                     Britská Kolumbia
                  
               
                     CA 2 (D)
                  
                  
                     Alberta
                  
               
                     CA 3 (D)
                  
                  
                     Saskatchewan
                  
               
                     CA 4 (D)
                  
                  
                     Manitoba
                  
               
                     CA 5 (D)
                  
                  
                     Nový Brunswick
                  
               
                     CA 6 (D)
                  
                  
                     Nové Škótsko
                  
               
                     CA 7 (D)
                  
                  
                     Ostrov princa Eduarda
                  
               
                     CA 8 (D)
                  
                  
                     Newfoundland a Labrador
                  
               
                     CA 9 (D)
                  
                  
                     Yukon
                  
               
                     CA 10 (D)
                  
                  
                     Severozápadné územia
                  
               
                     CA 11 (D)
                  
                  
                     Nunavut
                  
               
                     CA 12 (D)
                  
                  
                     Quebec“